

**Koncern Volkswagen: dobro polletje utira pot v prihodnost**

# Poslovni izid iz poslovanja koncerna se je v prvem polletju povzpel na 8,9 milijarde evrov

* **Kljub visokim odlivom zaradi posledic dizelske krize še naprej solidna** **neto likvidnost avtomobilskega področja**
* **Koncernski prihodki od prodaje so se do konca junija povišali na 116 milijard evrov**
* **Finančni direktor Witter: "Finančno smo opremljeni za preobrazbo avtomobilske panoge in za tematike, ki zadevajo prihodnost."**

**Wolfsburg (Nemčija), 27. julij 2017 – Koncern Volkswagen je še vedno v dobri formi: prvo polletje tekočega poslovnega leta se je zaključilo s solidnim poslovnim izidom, poleg tega dobro napreduje tudi izvajanje programa za prihodnost, imenovanega "TOGETHER – Strategija 2025". Koncernska prodaja se je v obdobju od januarja do konca junija povzpela na 115,9 milijarde evrov, kar ustreza porastu v višini 7,3 odstotka. V istem obdobju se je poslovni izid iz poslovanja dvignil na 8,9 (lani: 7,5) milijarde evrov, donos iz poslovanja pa je znašal 7,7 (7,0) odstotka. Vse lanske vrednosti so prikazane pred tedanjimi posebnimi obremenitvami. Frank Witter, koncernski direktor za področje financ in kontrolinga, je polletni poslovni izid označil za "dober ekipni dosežek" kljub še vedno težkim pogojem. "Na poslovni izid je zelo vplivala rast prodaje. Porast so v prvem polletju zabeležili predvsem v Evropi ter v Severni in Južni Ameriki, kar je še posebej razveseljivo. Uspešna izdaja hibridne obveznice pozitivno vpliva na neto likvidnost avtomobilskega področja in krepi zaupanje vlagateljev v našo strategijo. Prepričan sem, da smo finančno opremljeni za preobrazbo avtomobilske panoge in za tematike, ki zadevajo prihodnost."**

V poslovnem izidu iz poslovanja koncerna ni zajet sorazmerni delež poslovnega izida iz poslovanja kitajskih partnerskih podjetij, ki je v prvem polletju znašal 2,1 (2,4) milijarde evrov. Ta podjetja so v bilanci prikazana po kapitalski metodi, zato je njihov poslovni izid izkazan samo v finančnih prihodkih koncerna. Izid pred davki se je v prvem polletju v primerjavi z lanskim letom, ki so ga bremenile posebne obremenitve, skoraj podvojil na 9,0 (4,8) milijarde evrov. Po plačilu davkov je izid znašal 6,6 (3,6) milijarde EUR.

Matthias Müller, predsednik uprave koncerna Volkswagen, je ob predstavitvi polletne bilance povedal: "Zavidanja vredni polletni poslovni izid in ugoden razvoj prodaje končnim kupcem v juniju sta potrditev, da je koncern Volkswagen ponovno na pravi poti. Hvaležni smo za čedalje večje zaupanje naših strank in na kapitalskih trgih. Naše redno poslovanje je solidno in s tem predstavlja dobro podlago za naša prizadevanja, da koncern Volkswagen iz navadnega proizvajalca avtomobilov preobrazimo v svetovno vodilnega ponudnika trajnostne mobilnosti. Poleg tega naša polletna bilanca kaže, da je v našem portfelju znamk še veliko potenciala. Prepričan sem, da lahko na ta način skupaj oblikujemo preobrazbo."

Stran 2

## Neto likvidnost avtomobilskega področja

Neto likvidnost avtomobilskega področja koncerna je ob koncu junija znašala 23,7 milijarde evrov in je bila tako 3,4 milijarde nižja kot konec leta 2016. Za največjo obremenitev so se izkazala predvsem visoka plačila, povezana z dizelsko tematiko. Pozitiven vpliv pa je imela uspešna izdaja hibridne obveznice, ki je okrepila tudi delež kapitala.

Vrednost osnovnih sredstev v sredstvih avtomobilskega področja se je v prvem polletju zmanjšala za 7,9 odstotka, na 4,2 milijarde evrov. Delež osnovnih sredstev v sredstvih avtomobilskega področja se je – tudi zaradi povečanih prihodkov od prodaje – zmanjšal na 4,2 (lani: 4,9) odstotka.

## Znamke in poslovna področja

Pri znamki Volkswagen Osebna vozila se je poslovni izid iz poslovanja povzpel na 1,8 (0,9) milijarde evrov. Poleg obsega prodaje, modelskega portfelja in marž so imeli pozitiven vpliv devizni tečaji in optimizacije stroškov.

Poslovni izid iz poslovanja znamke Audi je znašal 2,7 (2,7) milijarde evrov in je bil torej na lanskoletni ravni. Zmanjšanje obsega prodaje ter povečanje mednarodnega portfelja modelov in tehnologij so uspeli kompenzirati z optimizacijo produktnih stroškov, pozitivnimi deviznimi tečaji in izboljšanimi maržami. V finančnih kazalnikih znamke Audi sta upoštevani tudi znamki Lamborghini in Ducati.

Pri znamki Škoda je bilo v prvem polletju veliko povpraševanja po novem Kodiaqu ter modelih Fabia, Rapid in Superb. Povečanje obsega prodaje ter pozitivni učinki marž, modelskega portfelja in deviznih tečajev so povzročili, da se je poslovni izid iz poslovanja povečal za 25,5 odstotka, na 860 milijonov evrov.

Znamka SEAT je poslovni izid iz poslovanja povečala za 40,9 odstotka, na 130 milijonov evrov. Kljub obremenitvam zaradi deviznih tečajev in zvišanja stroškov so na poslovni izid pozitivno vplivali večji obseg prodaje, izboljšane marže in pozitivni učinki modelskega portfelja. K porastu prodaje je še posebej prispevala nova Ateca.

Poslovni izid iz poslovanja znamke Bentley se je dvignil na 13 (–22) milijonov evrov. Razlog za takšen razvoj so bili učinki deviznih tečajev in nižji stroški za razvoj modelskega portfelja.

Porsche je poslovni izid iz poslovanja v prvem polletju povečal na 2,1 (1,8) milijarde evrov. Pri tem sta pozitiven učinek imela izboljšani obseg prodaje in izboljšani modelski portfelj. Znatno več je bilo povpraševanja po modelih Macan in Panamera.

Znamka Volkswagen Gospodarska vozila je poslovni izid iz poslovanja zaradi boljših marž, obsega prodaje in deviznih tečajev povečala za 49,8 odstotka, na 448 milijonov evrov. Predvsem oba modela Multivan/Transporter in model Caddy so bili pri kupcih spet zelo priljubljeni.

Poslovni izid iz poslovanja znamke Scania se je v obdobju od januarja do junija 2017 dvignil na 673 (550) milijonov evrov. Razlog za takšen razvoj so bili poleg povečanega obsega prodaje tudi večji obseg servisnega poslovanja in pozitivni učinki deviznih tečajev v prvem polletju.

Znamka MAN je poslovni izid iz poslovanja zaradi večjega obsega prodaje in boljših marž izboljšala na 193 (186) milijonov evrov. Prodaja gospodarskih vozil MAN se je v prvem polletju 2017 glede na lansko leto izboljšala za 6,9 odstotka. Poslovni izid iz poslovanja družbe MAN Power Engineering se je v prvih šestih mesecih zmanjšal na 73 (103) milijone evrov.

Poslovno področje Volkswagnovih finančnih storitev (od začetka leta 2017 vklj. s Porschejevimi finančnimi storitvami) je glede na lansko leto poslovni izid iz poslovanja povečalo za 17,0 odstotka, na 1,2 milijarde evrov. Na takšen poslovni izid je poleg pripojitve Porschejevih finančnih storitev vplivala predvsem rast poslovanja.

## Napovedi

Koncern Volkswagen pričakuje, da bo njegova prodaja končnim kupcem letos ob še vedno zahtevnih tržnih razmerah nekoliko presegla obseg iz lanskega leta. Izzive predstavljajo predvsem konjunkturni razvoj, intenzivne tržne aktivnosti tekmecev, volatilno gibanje deviznih tečajev in dizelska tematika.

Pričakujemo, da bodo prihodki od prodaje koncerna Volkswagen, področja osebnih vozil in področja gospodarskih vozil v letu 2017 za več kot 4,0 odstotka nad lansko vrednostjo. Za poslovni izid iz poslovanja koncerna v tekočem letu računamo, da bo donos iz poslovanja znašal med 6,0 in 7,0 odstotka.

**Opomba:** Besedilo in fotografije lahko najdete na [www.volkswagen-media-services.com.](http://www.volkswagen-media-services.com/)   
Vmesno poročilo najdete na povezavi <http://www.volkswagenag.com/ir/HY_2017_d.pdf>

## Volkswagen Korporativno komuniciranje Volkswagen Korporativno komuniciranje

Vodja za področje podjetja in gospodarstva Tiskovni predstavnik za področje financ

Eric Felber Andreas Hoffbauer

Telefon: +49 (0) 53 61 / 9-8 75 75 Telefon: +49 (0) 5361 / 9-3 13 30

E-mail: [eric.felber@volkswagen.de](mailto:eric.felber@volkswagen.de) E-mail: [andreas.hoffbauer@volkswagen.de](mailto:andreas.hoffbauer@volkswagen.de) [www.volkswagenag.de](http://www.volkswagenag.de/) [www.volkswagenag.de](http://www.volkswagenag.de/)

[www.volkswagen-media-services.com](http://www.volkswagen-media-services.com/) [www.volkswagen-media-services.com](http://www.volkswagen-media-services.com/)

   

|  |  |  |  |  |  |  |
| --- | --- | --- | --- | --- | --- | --- |
| Količinski podatki1 | 2017/ 2. četrtletje | 2016/ 2. četrtletje | % | 2017/ 1. polletje | 2016/ 1. polletje | % |
|  |  |  |  |  |  |  |
| Prodaja končnim kupcem |  |  |  |  |  |  |
| (v tisočih vozil) | 2.661 | 2.608 | + 2,0 | 5.156 | 5.116 | + 0,8 |
| Prodaja (v tisočih vozil) | 2.660 | 2.622 | + 1,4 | 5.270 | 5.199 | + 1,4 |
| Proizvodnja (v tisočih vozil) | 2.696 | 2.713 | – 0,6 | 5.433 | 5.268 | + 3,1 |
| Zaposleni |  |  |  |  |  |  |
| (v tisočih na dan 30.06.2017/31.12.2016) |  |  |  | 625,8 | 626,7 | – 0,1 |
|  |  |  |  |  |  |  |
| Finančni podatki v skladu z IFRS v mio. € |  |  |  |  |  |  |
|  |  |  |  |  |  |  |
| Prihodki od prodaje | 59.665 | 56.971 | + 4,7 | 115.862 | 107.935 | + 7,3 |
| Poslovni izid iz poslovanja pred |  |  |  |  |  |  |
| posebnimi obremenitvami | 4.549 | 4.386 | + 3,7 | 8.916 | 7.517 | +18,6 |
| Posebne obremenitve | – | – 2.487 | x | – | – 2.178 | x |
| Poslovni izid iz poslovanja | 4.549 | 1.899 | x | 8.916 | 5.339 | + 67,0 |
| v % prometa | 7,6 | 3,3 |  | 7,7 | 4,9 |  |
| Dobiček pred davki | 4.337 | 1.607 | x | 8.960 | 4.810 | + 86,3 |
| v % prometa | 7,3 | 2,8 |  | 7,7 | 4,5 |  |
| Dobiček po obdavčitvi | 3.192 | 1.214 | x | 6.595 | 3.579 | + 84,3 |
|  |  |  |  |  |  |  |
| Avtomobilsko področje2 |  |  |  |  |  |  |
|  |  |  |  |  |  |  |
| Denarni tok tekočega poslovanja | 1.198 | 7.334 | – 83,7 | 2.033 | 9.736 | – 79,1 |
| Investicijska dejavnost tekočega poslovanja3 | 3.411 | 3.484 | – 2,1 | 6.829 | 4.601 | + 48,4 |
| od tega: vrednost osnovnih sredstev v sredstvih | 2.319 | 2.395 | – 3,2 | 4.159 | 4.515 | – 7,9 |
| v % prometa | 4,5 | 4,9 |  | 4,2 | 4,9 |  |
| Neto denarni tok | – 2.213 | 3.850 | x | – 4.795 | 5.135 | x |
| Neto likvidnost na dan 30.06. |  |  |  | 23.745 | 28.778 | – 17,5 |
| Neto likvidnost na dan 30.06./31.12. |  |  |  | 23.745 | 27.180 |  |
|  |  |  |  |  |  |  |

1. Količinski podatki vključujejo kitajska mešana podjetja, ki niso v celoti konsolidirana. \* Podatki za prodajo v letu 2016 so bili zaradi statistične posodobitve aktualizirani.
2. Vključno s konsolidacijo med avtomobilskim področjem in področjem finančnih storitev koncerna.
3. Brez nakupa in prodaje delnic: 2. četrtletje 3.692 (3.646) mio. €, 1. polletje 6.853 (6.939) mio. €